[{"text_idx": "#000001", "text": "Centra Mediteraneo: de post januaro, pli ol 1 000 migrantoj dronis, alarmas Unuig\u0302intaj Nacioj"}, {"text_idx": "#000002", "text": "Bildo: en dau\u0306ro de du tagoj, la 19a kaj 20a de junio, pli ol 200 migrantoj mortis lau\u0306 la c\u0302efa migradvojo, kiu interrilatigas Afrikon al Eu\u0306ropa Unio (Kenny Karpov / SOS MEDITERRANEE / AFP)"}, {"text_idx": "#000003", "text": "Pli ol 200 migrantoj dronis en Centra Mediteraneo en du tagoj. Tio altigas al pli ol 1 000, la nombron de tiuj, kiuj mortis de post januaro lau\u0306 tiu c\u0302efa migradvojo, kiu interrilatigas Afrikon al Eu\u0306ropa Unio, indikis Unuig\u0302intaj Nacioj j\u0302au\u0306don."}, {"text_idx": "#000004", "text": "En komunikaj\u0302o, la Alta-Komisaro de UN por la rifug\u0302intoj (HCR) sin deklaras \u00abs\u0302okita\u00bb pro \u00abtiuj amasaj dronadoj en Libio\u00bb kaj petas \u00aburg\u0302an internacian agadon por plifortigi la sukurstrebojn en la maro\u00bb."}, {"text_idx": "#000005", "text": "\u00abTiu tragikaj mortoj memorigas al ni, ke militoj kaj malric\u0302eco plu instigas la homojn entrepreni senesperajn vojag\u0302ojn, kiuj kostas al ili ilian s\u0302paradon, dignecon kaj finfine, ilian vivon\u00bb, deklaris la Alta-Komisaro de UN por la rifug\u0302intoj, Filippo Grandi, citita en la komunikaj\u0302o."}, {"text_idx": "#000006", "text": "\u00abUrg\u0302as, kiel neniam antau\u0306e, alfronti la profundajn kau\u0306zojn de la migrado, plibonigi la vivkondic\u0302ojn en Libio kaj aliaj landoj lau\u0306 la migradvojo, oferti sekurecajn alternativojn, kaj plu sukuri la homojn en la maro\u00bb, li postulis. Lau\u0306 la HCR, pli ol 200 migrantoj dronis en Centra Mediteraneo la 19an kaj 20an de junio, en tri malsamaj tragedioj."}, {"text_idx": "#000007", "text": "La 19an de junio, ligno-s\u0302ipo, kiu transportis rifug\u0302intojn kaj migrantojn sinkis marvaste de la libiaj marbordoj. El cento da pasag\u0302eroj, nur kvin postvivis, kaj estis sukuritaj fare de la libiaj marbordaj patroloj, kaj els\u0302ipigitaj en la c\u0302irkau\u0306aj\u0302o de Tripolo, lau\u0306 la HCR, kiu kolektis atestojn de la postvivantoj. Kelkajn korpojn retrovis sukuristoj, aliaj drivis g\u0302is plag\u0302oj."}, {"text_idx": "#000008", "text": "Samtage, pneu\u0306matika kanoto, kun c\u0302irkau\u0306 130 personoj sinkis aliloke, marvaste de la libia marbordo. Sesdek postvivantoj estis sukuritaj fare de surlokaj fis\u0302istoj, kiuj rekondukis ilin en Dela (35 kilometrojn okcidente de Tripolo). Lau\u0306 la HCR, 70 personoj s\u0302ajne dronis en tiu incidento."}, {"text_idx": "#000009", "text": "Fine, la 20an de junio, la libiaj marbordaj patroloj plenumis sukuroperacon marvaste de Garabulli, 64 kilometrojn oriente de Tripolo. La postvivantoj, els\u0302ipigitaj en Tajoura raportis, ke pli ol 50 personoj, kiuj vojag\u0302is kun ili, pereis, lau\u0306 la UN-agentejo."}, {"text_idx": "#000010", "text": "Tiuj tragedioj altigas al 1 000, la nombron da personoj, kiuj mortis en 2018 lau\u0306 la migradvojo de la Centra Mediteraneo, emfazas la HCR, kiu alarmas, ke la nombro da rifug\u0302intoj kaj migrantoj, kiuj provas trapasi Mediteraneon povus kreskadi pro la komencig\u0302o de la somero. Tiu sezono estas pli favora al navigado en alta maro."}, {"text_idx": "#000012", "text": "Libio: la infero de la koncentrejoj por migrantoj"}, {"text_idx": "#000014", "text": "Sklavismo en Libio : \u00abC\u0302iuj jam sciis\u00bb"}, {"text_idx": "#000016", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]